Աշխարհահռչակ տենոր Պլասիդո Դոմինգոյի շքեղ մենահամերգը դարձավ հրաշալի նախաբանի խայտառակ վերջաբանը։ Կնամեծար քաղաքապետը չներեց Սերժ Սարգսյանի արարողակարգի բաժնի աշխատակից Արամ Կանանդյանի հանդգնությունը, և վերջինիս իր տեղը ցույց տվեց՝ բռունցքները գործի դնելով (հարազատ Մետաքս կոչված թաղամասի տված դաստիրակությունը չէր կարող անկեղծորեն դուրս չհորդալ)։ Ի վերջո միջադեպը կոծկվեց հրաժարականի աղմկահարույց դիմումով, որի առթիվ սոցցանցերը փաստեցին՝ հրաժարականն արժանացավ երևանցիների միահամուռ հավանությանը։